שון קונרי

סר תומאס שון קונרי (באנגלית: Thomas Sean Connery; ‏25 באוגוסט 1930 – 31 באוקטובר 2020) היה שחקן קולנוע, מפיק ובמאי קולנוע סקוטי, זוכה פרס האוסקר ופרס גלובוס הזהב. קונרי נולד באדינבורו שבסקוטלנד לאוּפֶמיה ולג'וזף קונרי. אמו סקוטית פרוטסטנטית ואביו קתולי ממוצא אירי. עבודתו הראשונה הייתה חלבן בחנות. לאחר מכן הצטרף לצי המלכותי הבריטי, אך השתחרר מסיבות בריאותיות. בתחילת הקריירה שלו שיחק קונרי בתיאטרון בתפקידי משנה, והתפרנס כמודל בסטודיו לציור. תפקידו הראשון בטלוויזיה האמריקנית היה בפרק של הסדרה "The Jack Benny Program". ב-1961 קיבל תפקיד ראשי בסרט ד"ר נו, הראשון בסדרת ג'יימס בונד, ומאז שיחק בעוד שישה סרטי ג'יימס בונד. ב-1972 פרש מתפקיד זה, באמרו שהוא צריך לחפש כיוונים חדשים בקולנוע. ב-1983 חזר בפעם האחרונה לשחק את בונד בסרט "לעולם אל תאמר לעולם לא", עיבוד מחודש ל"כדור הרעם". מאז שיחק בסרטי קולנוע רבים וזכה בכמה פרסים שהחשוב שבהם הוא פרס אוסקר לשחקן המשנה הטוב ביותר על הסרט "הבלתי משוחדים" על אל קפונה עם רוברט דה נירו. קונרי היה תומך נלהב בעצמאות סקוטלנד ובמפלגה הלאומית הסקוטית, ומסיבה זו זכה בתואר אבירות בריטי רק בשנת 2000, אף על פי שנחשב מועמד מוביל שנים רבות קודם לכן. סיבה נוספת לעיכוב תואר האבירות היא מגוריו של קונרי במקלט המס פלמה דה מיורקה – מגורים אלה פטרו אותו מתשלום מיסים לבריטניה וכמעט מתשלום מיסים כלשהם. קונרי נודע במבטא הסקוטי הכבד שלו. בשנת 1996 קיבל את פרס גלובוס הזהב למפעל חיים ע"ש ססיל ב. דה-מיל. במרץ 2006, בחגיגות "Tartan Day" בניו יורק, הודיע קונרי כי הוא פורש ממשחק, וכי הוא כותב ספר רומנטי. באוגוסט 2008 יצאה לאור האוטוביוגרפיה שלו, "Being a Scots". הופעתו האחרונה בקולנוע בתפקיד ראשי הייתה בסרט ג'נטלמנים מובחרים, שהיה כישלון קופתי וביקורתי מצד הקהל והמבקרים, וגרם לקונרי להצטער על כך שוויתר על תפקיד גנדלף בטרילוגיית שר הטבעות, כדי להופיע בסרט הזה. מייד עם סיום צילומי הסרט הצהיר קונרי על פרישתו מקולנוע, למעט שתי הופעות נוספות בשנת 2012. מ-1962 עד 1973 היה נשוי לשחקנית דיאן סילנטו, ילידת אוסטרליה. לזוג בן בשם ג'ייסון (נולד ב-11 בינואר 1963), ונכד מנישואי ג'ייסון לשחקנית מיה שרה. ב-1975 נישא קונרי לאמנית הצרפתייה מישלין רוקיוברון. קונרי למד קיוקושינקאי, שהיא שיטת קראטה. ב-1993 עבר קונרי טיפולי רדיותרפיה, והתקשורת דיווחה שהוא חלה בסרטן הגרון בגלל היותו מעשן כבד. בראיון בפברואר 1995 טען קונרי שהוא עבר טיפולים כדי להסיר "גוש קטן" ממיתרי הקול. אביו, שגם הוא היה מעשן כבד, נפטר מסרטן הגרון ב-1972. מאז פרישתו ועד יום מותו התגורר באי ניו פרובידנס שבאיי בהאמה. נפטר ב-31 באוקטובר 2020, בגיל 90. 1962 - "היום הארוך ביותר" - בתפקיד: טוראי פלאנגן. ג'יימס בונד בסדרת סרטי ג'יימס בונד: 1962 - "ד"ר נו" 1963 - "מרוסיה באהבה" 1964 - "גולדפינגר" 1965 - "כדור הרעם" 1967 - "אתה חי רק פעמיים" 1971 - "יהלומים לנצח" 1983 - "לעולם אל תאמר לעולם לא" 1964 - "מארני" - בתפקיד: מארק רוטלנד. 1965 - "גבעת הגברים" - בתפקיד: ג'ו רוברטס. 1973 - "החקירה" - בתפקיד: הבלש סרג'נט ג'ונסון. 1974 - "רצח באוריינט אקספרס" - בתפקיד: קולונל ארבוטנוט. 1975 - "האיש שרצה להיות מלך" - בתפקיד: דניאל דראבוט. 1975 - "חטיפה במדבר" - בתפקיד ראייסולי 1976 - "רובין ומריאן" - בתפקיד: רובין הוד. 1977 - "גשר אחד רחוק מדי" 1981 - "שודדי הזמן" - בתפקיד: אגממנון. 1986 - "שם הוורד" - בתפקיד: הנזיר ויליאם מבאסקרוויל. זכייה בפרס באפט"א לשחקן הטוב ביותר בתפקיד ראשי 1986 - "איש הנצח" - בתפקיד: חואן סאנצ'ז וילה לובוס ראמירז. 1987 - "הבלתי משוחדים" - בתפקיד: ג'ים מאלון, זכייה בפרס אוסקר ובפרס גלובוס הזהב בקטגוריית שחקן המשנה 1989 - "אינדיאנה ג'ונס ומסע הצלב האחרון" - בתפקיד: ד"ר הנרי ג'ונס האב. 1990 - "המרדף אחר אוקטובר האדום" - בתפקיד: קפטן מרקו רמיוס. 1990 - "בית רוסיה" - בתפקיד: בארלי. 1991 - "רובין הוד: נסיך הגנבים" - בתפקיד: המלך ריצ'רד (ללא קרדיט). 1991 - "גיבורים מעולם אחר" - בתפקיד: חואן סאנצ'ז וילה לובוס ראמירז. 1995 - "ראשון האבירים" - בתפקיד: המלך ארתור. 1995 - "סיבה מוצדקת"- בתפקיד: פול ארמסטרונג. 1996 - "הפריצה לאלקטרז" - בתפקיד: קפטן ג׳ון פטריק מייסון. 1996 - "לב הדרקון" - בתפקיד: דראקו (דיבוב). 1998 - "הנוקמים" - בתפקיד: סיר אוגוסט דה וינטר. 1998 - "משחקים מהלב" - בתפקיד: פול. 1999 - "מילכוד" - בתפקיד: רוברט "מק" מקדוגל. 2000 - "למצוא את פורסטר" - בתפקיד: ויליאם פורסטר. 2003 - "ליגת הג'נטלמנים המובחרים" - בתפקיד: אלן קווטרמיין. 2012 - סר בילי - בתפקיד: סר ביילי / בקולו : סר שון קונרי. 2012 - Ever to Excel - סרט וידאו - בתפקיד: המספר/ עצמו. אתר האינטרנט הרשמי של שון קונרי (באנגלית) שון קונרי, במסד הנתונים הקולנועיים IMDb (באנגלית) שון קונרי, באתר "אידיבי", מאגר הידע העברי לקולנוע ישראלי ועולמי שון קונרי, באתר AllMovie (באנגלית) שון קונרי, באתר Rotten Tomatoes (באנגלית) שון קונרי, באתר Box Office Mojo (באנגלית) שון קונרי, באתר Metacritic (באנגלית) שון קונרי, במסד הנתונים הקולנועיים KinoPoisk (ברוסית) שון קונרי, באתר אפל מיוזיק (באנגלית) שון קונרי, באתר Last.fm (באנגלית) שון קונרי, באתר AllMusic (באנגלית) שון קונרי, באתר MusicBrainz (באנגלית) שון קונרי, באתר דיזר שון קונרי, באתר Discogs (באנגלית) שון קונרי, באתר Genius שון קונרי, באתר אמזון מיוזיק מרט פרחומובסקי‏, אחרון הגברים: שון קונרי חוגג 80, באתר וואלה, 25 באוגוסט 2010 שון קונרי, באתר אנציקלופדיה בריטניקה (באנגלית) שון קונרי, באתר "Find a Grave" (באנגלית) שמוליק דובדבני, הבונד הגדול מכולם: פרידה משון קונרי, באתר ynet, 31 באוקטובר 2020 נירית אנדרמן, השחקן שון קונרי מת בגיל 90, באתר הארץ, 31 באוקטובר 2020 אור קיש, עצוב: אגדת הקולנוע שון קונרי מת בגיל 90, באתר ישראל היום, 29 בנובמבר 2020 צביה בלום, נחשף: זו המחלה שממנה מת שון קונרי, באתר ישראל היום, 30 בנובמבר 2020 כוכב הקולנוע שון קונרי מת בגיל 90, באתר ynet, 31 באוקטובר 2020 סוכנויות הידיעות, שון קונרי השיק אוטוביוגרפיה חדשה, באתר nrg‏, 26 באוגוסט 2008